Sondag 18 April
Vrydag 23 April
Skole Sluit Saterdag 24 April
"Werp al julle bekommernisse op Hom, want Hy sorg vir julle."
Tiaan Smith 21 April
Sita van Dyk
Erediens Tema: Sondag, 18 April
Die Leesrooster tekste vir die Vierde Sondag van Paastyd: Johannes 10:11-18, Handelinge 4:5-12, Psalm 23 en 1 Johannes 3:16-24.
Graag wens ons vir Christoff, James, Janke, Marina en Marnus geluk met hul belydenisaflegging. Dit was en is 'n voorreg om saam met elkeen van julle as jongmense 'n pad te kon stap deur die jare van kategese en toe kon beleef hoe jul elkeen gegroei het in jul verhouding met die Here om dan ook by hierdie stukkkie getuienis van belydenisaflegging te kan stilstaan. Welkom dan ook in besonder as belydende lidmate binne die gemeente.
Vir die ouers van hierdie jongmense ook ons gelukwense en dankie dat julle saam met hulle die pad kon stap in gehoorsaamheid aan jul doop beloftes.
Ons het bewys van lidmaatskap ontvang van Annelie Lutzkie vanaf NG Valleisig.
Neem asseblief kennis dat Ds Alwyn op verlof sal wees vanaf 22 Aprill tot en met 2 Mei.
Binne die volgende paar dae gaan elke gemeentelid 'n vraelys van hul betrokke kerkraadslid ontvang waarin ons as kerkraad net so paar vrae voor u wil plaas. Daarmee saam gaan daar ook 'n lys van die betrokke aksies binne die gemeente geplaas word. Graag versoek ons dat u elkeen met groot vrymoedigheid die vraelys sal beantwoord en dit sal terugbesorg aan die betrokke kerkraadslid. Ons wil u ook daarvan verseker dat die invul van die vraelys heeltemal vrywillig is en dat die inligting daarop streng konfidensieël en profesioneel hanteer sal word. Neem asseblief die vrymoedigheid om vir Ds Alwyn te kontak indien u enige vrae of onsekerheid het rakende die vraelys.
Sondag 18 April—Laos
Mense in pastoor Inpong se dorpie het sy huis verwoes omdat hy nie die Christelike aktiwiteite in sy tuiste wou staak nie. Bid dat vrees nie in die harte van pastoor Inpong en ander gelowiges sal oorneem na die terugslag nie.
Maandag 19 April—Jemen
Christen-mentors en opvoeders sit gewoonlik by jong leiers terwyl hulle saam studeer en staan hulle by om hul studies prakties toe te pas. Dit is egter nie op die oomblik moontlik nie. Bid vir wysheid en onderskeiding vir diegene wat afstandsonderrig aan leiers bied.
Dinsdag 20 April—Arabiese Skiereiland
Soos wat die Kerk groei, het al meer Gelowiges vanuit 'n Moslem-agtergrond die begeerte om te trou. Bid dat God gelowiges met mekaar in aanraking sal bring, ook vir die doel van huwelike en dat Hy families wat Sy Naam verheerlik, sal ophef.
Woensdag 21 April—Nigerië
'n Dorpshoof is brutaal geskiet en doodgemaak deur Fulani-militante omdat hy vir Christene se regte opgestaan het. Bid vir troos vir sy vrou en seun, wat sy dood aanskou het. Bid ook vir Christen-leiers wat vir Christene se regte opstaan.
Donderdag 22 April—Mali
Amadou* het na die stad verhuis om te studeer. Hy het by sy Moslem-broer gewoon, maar die het hom later uit die huis gegooi oor sy geloof. Hy moes gevolglik sy studies staak. Bid dat Amadou weer sy studies kan hervat en sy opvoeding kan voltooi.
Vrydag 23 April—Indië
Pastoor Ramesh, sy vrou en moeder is wreed aangerand deur ekstremiste. Rakesh en sy familie is ook deur mense in hul dorp aangeval en aangerand – alles oor hul geloof. Bid vir genesing, beskerming en troos vir hierdie families.
Saterdag 24 April—Broenei
Die egskeidingsyfer in Broenei het skerp toegeneem, met die meeste egskeidings wat in die land se hoofstad gebeur. Bid dat God getroude paartjies, insluitend Christene, sal seën en hulle sal help om hul uitdagings te oorkom.